Emil Dahl Jensen Roskilde Tekniske skole 2020

Den 2. januar 2020, startede jeg min læreplads i Gaia ZOO i Holland.

Jeg startede i afdelingen for de varme hovdyr, som omfatter; giraffer, kuduer, springbukke,

zebraer og næsehorn.

Desuden er der også perlehøns og strudse i denne afdeling.

Jeg blev taget med ind i girafstalden som det første på dagen. Jeg fik vist hvordan maden til

girafferne blev lavet, og hvorfor de får så meget som de gør hver dag, og hvad de får.

Efter det, fik jeg stukket en rive, en skovl og en trillebør i hånden, så jeg kunne gå ud og

fjerne møg på hele savannen.

Resten af første dag gik med at gøre de normale ting som vi gjorde gennem dagen, såsom at

muge ud hos alle dyrene, lægge nyt bundlag i anlæggene, hvis der var brug for det (sand og

træflis) osv..

Vi havde 2 pauser gennem dagen. Morgenpause klokken 10:00 og frokostpause klokken

13:00, som hver varede 30 minutter. Før hver pause samledes vi, så vi var sikre på at alle

holdte pause sammen.

For enden af hver dag skulle vi skrive en “dagsrapport” over alt hvad der var sket i løbet af

dagen.

Dagen efter var det i gang igen, med at starte med at fodre girafferne, og så alle de andre dyr.

Efter de alle sammen var fodret, kunne vi begynde at lukke de forskellige dyr ud. Vi startede

som regel med at lukke springbukkene ud. Så var det strudsenes tur til at komme ud, men det

er ikke altid lige nemt at få dem helt ud på savannen, fordi de havde det med at bare sætte sig

ned på jorden, inden de overhovedet var kommet ud på savannen, så det tog lidt ekstra tid

med at få dem op og stå igen.

Efter strudsene blev jeg nødt til at gå indenfor og vente lidt, fordi at zebraerne skulle lukkes

ud på den anden savanne, så de kunne komme ud og gå sammen med næsehornene og

perlehønsene.

Derefter var det kuduerne som var de sidste dyr til at komme ud.

Hver dag var en ny, spændende, anderledes og lærerig dag, hvor personalet bestræbte sig på

at lære mig nye ting, og vise mig hvordan alle ting skulle ordnes og udføres i en rigtig

zoologisk have.

Emil Dahl Jensen Roskilde Tekniske skole 2020

Fra april af begyndte jeg også at arbejde med husdyrene i børnezooen, som bestod af æsler,

køer, geder, høns, gæs, grise, ponyer og duer, fordi vi ikke var så mange folk på arbejde. Det

var rigtig dejligt også at kunne arbejde sammen med dyrene mens man var inde i deres anlæg.

At jeg fik dette legat gjorde at det var muligt for mig at udleve en del af min store drøm om at

arbejde med dyrene i en zoo. At jeg fik denne mulighed i en zoo i udlandet har bare gjort det

ekstra spændende, da jeg elsker at rejse og opleve nyt. Det hollandske sprog var helt nyt for

mig, og jeg blev overrasket over at opdage at der er mange ord vi har tilfælles.

Jeg var så heldig at komme til at bo på et værelse i et hus med 9 andre unge mennesker under

uddannelse. Det har gjort meget for mit sociale liv dernede, og selvom meget kommunikation

foregik på engelsk, har jeg fået lært en del hollandsk, og jeg har fået nogle fantastiske nye

venner. En dag fik jeg lov til at tage et strudseæg med hjem fra arbejdet, og så blev der ellers

lavet pandekager til hele huset derhjemme. Det synes de andre i huset var vildt sjovt at prøve.

Jeg har været heldig at jeg kunne få lov at fortsætte på arbejdet da COVID-19 kom, da jeg

arbejde med hovdyrene. Haven lukkede for besøgende, men det var heldigvis muligt for os

ansatte at holde den nødvendige afstand til hinanden.

I fritiden var reglerne lidt anderledes end i Danmark, idet man højest måtte samles 3

mennesker, når man skulle handle krævede butikkerne at man tog en indkøbsvogn, da man

derved bedre kunne holde afstand til andre, i bussen skulle man gå ind af bagdøren, og den

forreste halvdel var skærmet af, så man ikke kom for tæt på chaufføren, dette gjorde så også

at man ikke kunne købe billet, men skulle have et rejsekort.

Jeg er blevet mange utrolige oplevelser rigere af dette ophold, og jeg har lært enormt meget,

som jeg kan bruge i min videre uddannelse til dyrepasser.

Jeg er nu tilbage i Danmark, og skal starte på skoleperiode efter sommerferien.

Jeg har tidligere i min uddannelse haft læreplads i et firma, der har forsøgsdyr, det var

spændende at lære hvordan et forsøgsdyrs liv kan forme sig, men min store drøm har altid

været at arbejde med zoodyr, så jeg er utrolig glad for at jeg har fået denne mulighed, og jeg

håber jeg får mulighed for at komme ud at arbejde i en udenlands zoo igen.

Det er meget spændende at lære om de forskellige dyr, hvad de spiser, hvor meget og hvilke

særlige egenskaber og træk der er ved de forskellige racer.

At møde på arbejde hver morgen og nusse en giraf, klø et næsehorn og hygge med de

nysgerrige og legesyge geder har været fantastisk, og er noget jeg aldrig vil glemme.